De Hirudinibus. 2 i 



Omnium vividissima, unde etiam Braun nomine germanico ,,der Laufer" desig- 

 navit. Gasteropodum, ut rcliquae, succos sugit. Majo et Junio ova parit albida, 

 vix quiddam rubicunda, ventrique affixa secum portat, ut jam Rawlins-Johnson et 

 Filippi observaverunt. Quid vero Rawlins-Johnson cum marsupio suo abdominali *) 

 sibi velit, in quo ova includantur, baud intelligo. Nihil enim tale quid obsen arc 

 potui, nisi forte ventrem contractione peculiar! concavum redditum ita designare 

 voluerit auctor laudatus. Rayerum, qui hanc capsulas globosas fuscas parere con- 

 tendit, Planariam lacteam potius quam Clepsinem nostram observasse, Filippi j;nn 

 notavit. 



Huic specierum expositioni observationes quasdam Clepsinarum propagationem 

 spectantes adjungam, zoologorum attentione non prorsus fortasse indignas. 



Copulam in Cleps. tessulata saepius vidi. Reciproca est, ut in Sanguisugis, 

 ita ut utrumque animal maris simul et feminae vicibus fungatur. Utrumque cnim 

 alterius abdomini capite sese affigens, vaginam penis replicatam in alterius vulvam 

 (s. porum genitalem posteriorem) introducit. Tali modo conjuncta per totos diessedcnt. 



Cleps. complanatas, quamvis plurimas amoris tempore continua attentione obser- 

 vaverim, coeuntes nunquam observavi; sed eodem fere ante ovorum partum tem- 

 pore, quo Cleps. tessulatae coire solent, singulare mihi in Cleps. complanatis sese 

 obtulit phaenomenon, cujus neque analogon inter reliqua animalia reperire -), ncque 

 explicationem dare valeo. Ad utrumque nimirum faciei ventralis latus organa 

 singularia filiformia, tres usque quinque corporis annulos longitudine aequantia modo 

 simplicia, modo ad basin usque bipartita exseruntur, modo singula modo plura, 

 mode in anteriore modo in posteriore corporis parte. Haec per plures dies pro- 

 pendent, dum animal, alioquin segnissimum, multo alacrius in vitro suo circum- 

 vagatur. Simul substantiae floccosae albidae magna copia secernitur, totam mox 

 vasis in quo servantur aquam turbidam reddens. 



Inter phaenomenon hoc et propagationem relationem quandam existere, nullus 

 dubito ; plurimas enim Cleps. complanatas per tria semestria domu observavi, neque 

 vero alio unquam tempore organa haec filiformia eas exserere vidi, dum amoris 

 tempore ne una quidem inter triginta et plures non exserebat. Praeterea his 

 organis exsertis, ut in Cleps. tessulata post coitum, ovariorum motus peristalticus, 

 quo ova a funiculis suis solvuntur, incipit. Quo vero munere fungantur haec organa, 

 nescio ; anatomica quoque disquisitione nihil de eo docente. Nam corpora quidem 

 in crura dua reflexa divisa in tertio quovis annulo utrinque sub tractus intestinalis 

 appendicibus latentes reperi, quibus replicatis organa ilia filiformia fortassis for- 

 mantur; num autem cum testiculis, quibus interjacent, aliave apparatus sexualis 

 parte cohaereant, videre hand contigit. 



Corpora similia etiam in Cleps. verrucata, marginata, tessulata inveni, quam- 

 vis in nulla praeter complanatam specie organa filiformia exseri vidi. In Cleps. 



1) When the whole of the ova are excluded, they are received into the abdominal pouch < 

 the parent, where they constantly remain, until their contents are fully evolved. 



Rawl. Johns, further Observat. on the medic. Leech, pg. 58. 



2) Nisi forte appendiculae generatrices a Morrenio (De Lumbr. terrestr. pg. 77.) sic dicta, quas 

 Lumbrico terrestri auctor laudatus, in aliis pluribus Lumbricinis Cel. Dr. Hoffmeister et ipse observavimus, 

 Cleps. complanatae organis filiformibus analogae. 



